Jogurt, ’n sleutel tot gesonde eetgewoontes by kindersFoto ter illustrasie. (Foto: pxfuel.com) As ouers is ons konstant op die uitkyk vir kos en wenke wat kan help om ŉ gesonde eet-roetine by ons kinders te vestig. Nie net wil ŉ ouer verseker dat groeiende kinders die beste voedingstowwe inkry nie, maar wil ook op die wyse help om ŉ leeftyd se gesonde eetgewoontes vas te lê. Jogurt is iets wat besorgde ouers se bondgenoot in die verband kan wees. Dit is ŉ heerlike veelsydige en smaaklike kossoort vir kinders en is ryk aan proteïene en noodsaaklike nutriënte soos kalsium en kalium, sowel as ŉ bron van voordelige probiotika of vriendelike bakterieë wat gesonde spysvertering bevorder. “Jogurt speel ŉ positiewe rol in ŉ gesonde dieet en navorsing het getoon dat kinders vanaf 8 tot 18 jaar wat ten minste een maal per week jogurt eet, oor die algemeen gesonder eetgewoontes het. “Studies toon dat kinders wat jogurt eet 10% meer melk, 23% meer vrugte en 30% meer volgraan inkry, wat demonstreer dat dit ŉ sleutel tot gesonde eetgewoontes is,” sê Maretha Vermaak, geregistreerde dieetkundige by Rediscover Dairy. Nog ŉ groot voordeel is dat die meeste kinders van jogurt hou en dus is dit nie vir ouers moeilik om dit by ŉ maaltyd in te sluit, of om as ŉ gerieflike en vullende versnapering byderhand te hou nie. Kinders wat groei en ontwikkel, benodig spesifieke voedingstowwe. Kinderjare word beskou as ŉ tydperk waar kinders ŉ hoë-energiedieet nodig het. Dit is dus noodsaaklik dat kinders se diëte in hulle daaglike energiebehoeftes sal voorsien. Die unieke voedingsprofiel van jogurt voldoen aan die vereistes van ŉ reeks voedingstowwe wat kinders nodig het, onder andere: Suid-Afrikaanse gesinne is gelukkig om ŉ wye verskeidenheid van keuses te hê as dit by jogurt kom. As ŉ kind se gewig ŉ bekommernis is, kan ouers maklik laevet‑ of vetvrye opsies kies. Jogurt help kinders om langer versadig te voel en is daarom ŉ waardevolle hulpmiddel om ongesonde versnaperings te vermy as deel van ŉ gewigsbeheer‑eetprogram. Sommige ouers kan besorg wees oor sekere soorte jogurt wat bygevoegde suiker bevat. Let egter daarop dat die hoeveelheid bygevoegde suiker by sekere jogurt minimaal is, ver onder die suikerinhoud van lekkergoed, sjokolade en gaskoeldranke. (Foto: Verskaf) Jogurt is ŉ veelsydige produk. Voeg jogurt by hawermoutpap en ander ontbytgrane vir balans en ŉ voedsame hupstoot vir die immerbelangrike ontbyt om jou kind gereed vir ŉ suksesvolle dag te kry. Individueel verpakte jogurt en jogurtdrankies is uitstekende kosblik-items. Jogurt kan ook gebruik word as ŉ sous vir nageregte of saam met vrugte, en as die basis vir geurige doopsouse saam met versnaperings. Vir heerlike romerigheid, voeg ŉ skeppie jogurt by letterlik alles; van pannekoeke tot sop, toevoupakkies (wraps) tot roerbraaigeregte en kerries. Gevriesde jogurt is sonder uitsondering ŉ gesonde roomysagtige versnapering en ŉ jogurt-smoothie is ideaal vir besige gesinne. Albei kan maklik tuis gemaak word. In Suid-Afrika is daar ongelukkig elke aand kleuters wat honger gaan slaap. Hulle ouers kan dit eenvoudig net nie bekostig om vir hulle kos te gee nie. Die #StopHonger-veldtog van Solidariteit Helpende Hand se kosblikkie-projek is daarop gemik om te sorg dat hierdie kleuters daagliks ŉ voedsame bord kos ontvang. Klik hier of besoek www.stophonger.co.za om uit te vind hoe jy dié kosblikkie-projek kan ondersteun en so kan jy help om elke dag 8 000 kleuters te voed.